Бзаджэм губзыгъэр и бийщ
Псэуныгъэ къудейм къыхуигъэщIар псэущхьэщ.
Зызэбгъэщхьыр хьэл мыгъуэ пхуохъу.
ГъащIэр гу кIуэм хуэдэщ: зыр шэрхъым гудзэ хуохъу, адрейм къыхеуд.
КъуэгъэнапIэр IуплъапIэ гъэпщкIуащ.
ПцIыкIэ псапи ялэжь, гуэныхьи къахь.
Акъылыр насып гъуэгу ирикIуэгъуейщ.
ЩIэныгъэлIым содауэ, щIэныгъэншэм содаIуэ.
Пэжым ухущIегъуэжмэ, пцIым уохъуэпсэж.
Шы бгъурыщIэтми щIэщIауэ гугъэ ищIынущ.
Алыхь унафэр цIыхум и сэбэп зыхэлъщ, ауэ ар тобэкIэ зэщэм щыщкъым.
Псэлъэгъум жепIэнур хуэгъэткIунум хуэдизщ.
Ныбэ, пщэфIапIэ, гъуэлъыпIэ: цIыхуцIыкIу гъащIэ.
Псэ къабзэр къэгъэпцIэгъуафIэщ, бзаджэр къэпцIакIэу мэпсэу.
Лъэпкъыпсэри Iейкъым, лъэпкъыщхьэр нэхъыщхьэщ.
Псэмрэ щхьэмрэ зэрымыгъатхъэ-зэрымыгъэпщу зэдопсэу.
ТхьэмыщкIэм зыхэпсэукIын иIэщ, ныбэизым иIэр щызыгъэкIыу кIэ къезытынщ.
Зауэ-банэм цIыхубэм ифI зыхэлъ зэи къишэркъым: нэхъыбэм я щхьэр халъхьэ, къэнанэнахэрхъущIэ щатэу мэпсэу.
КъызэрыгуэкIхэм жаIэр пэж зэфэзэщу къащохъуж, нэгъуэщI мыхьэнэ зиIэ псалъэм я тхьэкIумэр хуэдэгущ.
Хабзэр цIыхубэ бжыхьщ.
Губзыгъагъэри зэ боужэгъу, ущIэбжьахъуэми, ущIогъуэж.
Губжьмэ, къарууншэми зыкъызэкъуех.
Удэфам икIагъэр и пщэдейщ.
Бзаджэм губзыгъэр и бийщ.
Хабзэм лъэныкъуитIкIэ йобакъуэ — зыр зыужьыныгъэщ.
Дыхумэ къысщIихьэмэ, хьэмэмыр сигу къокI.
Фызыр зи бийр щхьэхуитщ — телъхьэ хуищIу екIужыху.
Бзэгузехьэм зэрихьэнур зыхуихьым елъытащ.
Щхьэхуещэр лъэгущIыхьщ.
ЗэхужаIэхэр, ику иту къапщтэмэ, зэрызэщхьэщыкI щыIэкъым.
АкъылыфIэмкIэ дэтхэнэ сабийри бын пэлъытэщ.
Дуней гъущIам и уафэгъуагъуэр лъагъуныгъэ макъамэу мэIу.
Гъуэгум лъагъуэ къелъху.
ЩIалэм щIалэ и Iуэхущ, жьыкIэфэкIэхэри лэжьапIэншэкъым — гуныкъуэгъуэм иIыгъхэщ.
Дэм кунэф къызэрыхэкIыр дейм и щыщIагъэкъым - и зэфIэкIыр здынэсыр аращ.
Акъылыр щIэгъэкъуэн хуэныкъуэкъым — къыхуэныкъуи щыIэкъым.
ЩIэщыгъуэм къытригъазэмэ, къызэрыгуэкI мэхъуж.
Къыумыгъэсэбэп мылъкури уимыIэри зэлъытащ.
«Къысхуэгъэгъу» псалъэр адыгэщIым щымащIэщ.
Хьэуа мыхъуатэмэ, атэмэ, Iэдэм илъэс мелуанхэр и ныбжьрэ, зипIытI-зихузу жэнэтым нобэр къыздэсым щIэсынт.
УнэрыпI джэдур дзыгъуэ щхьэхуитым йохъуапсэ.
Ныбэм икIуадэмэ, сомыр псыхэкIуадэщ.
АдыгэлIыр лъэпкъым къомэщIэкI.
Щхьэзакъуэ насыпыр зеиншэщ.
Илъэсищэрэ блыщIрэ тхум и кIуэцIкIэ Нэгумэ Шорэ и фэеплъ сын зимыIэ лъэпкъым фIыщIэ жыгкIэ щыгугъ.
Лъакъуэм и къалэнри щхьэм къылъос.
МащIэр фIыщIэ ящIынщ, куэдым пэкIуэм хуэдиз зыми иIэкъым.
БЕЙТЫГЪУЭН Сэфарбий.
